חץ דורבן

חץ דורבן (באנגלית: Iron Fist, בתרגום לעברית: אגרוף ברזל) היא מערכת הגנה אקטיבית מתוצרת תעש מערכות ואלביט מערכות. המערכת מיועדת לרכב קרבי משוריין ואף לכלי רכב קלים יותר, וכוללת מכ"ם לאיתור האיום, שבשים אלקטרוניים וכן אמצעי פיזי ליירוט האיום. היא נועדה להגן מפני רקטות נ"ט, טילי נ"ט ופגזים הנורים מטנק. ערך מורחב – מערכת הגנה אקטיבית לטנקים בתחילת המאה ה-21 החליט משרד הביטחון לפתח מערכת הגנה אקטיבית (APS) קשה ("Hard Kill") כנגד איומי נ"ט. רפא"ל נבחרה לפתח את המערכת ומתעש מערכות ביקש משרד הביטחון לפתח גם היא מערכת הגנה אקטיבית שתשמש כגיבוי למקרה שהפיתוח ברפא"ל ייכשל. המערכת של רפא"ל, שנקראת בעברית "מעיל רוח" ובאנגלית "Trophy", נבחרה לשמש כמערכת ההגנה האקטיבית של טנקי מרכבה סימן 4. המערכת השלימה ניסויים ב-2006 ונהפכה למבצעית בצה"ל ב-2009. בשנת 2016 הודיע משרד הביטחון כי מנהלת טנק המרכבה (מנת"ק) במשרד הביטחון השלימה את התקנת מערכת "מעיל רוח" ראשונה על-גבי נגמ"ש הנמ"ר ובתום סדרת ניסויים יותקנו מערכות "מעיל רוח" על כלל הנמ"רים שיוצאים מפס הייצור. בשנת 2006 הוצג הקונספט של "חץ דורבן" ובשנת 2007 נכנסה המערכת לניסויים, אותם עברה בהצלחה. בנובמבר 2010 הודיע משרד הביטחון על הקפאת המימון לפיתוח ולהצטיידות במערכת "חץ דורבן". במאי 2011 פורסם כי במהלך ניסויים בארצות הברית מערכת "חץ דורבן" יירטה בהצלחה טילי נ"ט מסוג מטיס וחודרנים קינטיים. מנכ"ל משרד הביטחון, אודי שני, ניסה לכפות על רפאל ועל תע"ש לשלב בין שתי המערכות - "מעיל רוח" של רפאל, ו"חץ דורבן" של תע"ש, כאשר הספק הראשי יהיה רפאל, אך תע"ש סירבה לכך בתוקף. בסוף 2012 הוחלט כי גם נגמ"שי הנמ"ר יצוידו ב"מעיל רוח", וכי דורות ב' של שתי המערכות יתחרו זו בזו ב-2013. עם מכירת תעש מערכות לאלביט מערכות ב-2018, המשיך פיתוחה וייצורה של "חץ דורבן" באלביט מערכות. בדצמבר 2018 פורסם כי צבא היבשה של ארצות הברית החליט לצייד את נגמ"שי הבראדלי שלו במערכת "חץ דורבן". באוגוסט 2019 פרסם משרד הביטחון כי החליט להצטייד במאות מערכות "חץ דורבן" כהגנה על נגמ"שי האיתן ודחפורי ה-D9 של צה"ל, בהיקף שנאמד בכ-100 מיליון ש"ח. בדצמבר 2022 ערכו מנת"ק ואלביט מערכות סדרת ניסויים מוצלחים במערכת "חץ דורבן" שהותקנה על נגמ"ש איתן. המערכת נמצאת בשלבי אינטגרציה מתקדמת עם הנגמ"ש והדחפור. "חץ דורבן" מיועדת לטפל במגוון רחב של איומים נגד טנקים בהם רקטות נגד טנקים (כגון RPG), טילים נגד טנקים (ATGM) וכן פגזי חלולן (HEAT) וחודרנים קינטיים (KEP) הנורים מתותחי טנקים. המערכת מורכבת ממכ"ם שפותח על ידי "ראדא תעשיות אלקטרוניות" וחיישן תת-אדום תוצרת "אלישרא" שנועד לגלות איומי נ"ט על הכלי. כאשר המערכת מזהה איום שעומד לפגוע בכלי, היא מנסה לשבש אותו (אם מדובר בטיל נ"ט), מפעילה מיסוך עשן ואם אין ברירה היא משגרת חימוש המתפוצץ בקרבת האיום ומנטרל אותו (מפוצץ את האיום או מטה את מסלולו). החימוש המיירט עשוי מחומרים מתכלים, על מנת לא לייצר רסס המסכן לוחמי חי"ר הנמצאים בקרבת הכלי. על בסיס "חץ דורבן" הציגה תע"ש מספר מערכות נגזרות: Bright Arrow - המיירט מותקן על עמדת נשק בשלט רחוק כשלצידו מקלע, כאשר המערכת מזהה איום, בנוסף ליירוטו היא מפעילה את המקלע שיורה אל עבר הכיוון ממנו בא האיום במטרה לנטרל או להשמיד את היורה. Shock Absorber - שבש נגד טילי נ"ט מונחים ("הגנה רכה"), יכול לשמש גם חי"ר (שוקל כ-20 ק"ג) ולפעול בשטח מבלי להיות מותקן על גבי רכב קרבי משוריין. ארצות הברית ארצות הברית: בדצמבר 2018 סיכם צבא ארצות הברית עסקה עם תעש, לפיה תעש תמגן את כלל נגמ"שי הלחימה מדגם בראדלי שלו במערכת "חץ דורבן". ב-5 במאי 2024 נחתם חוזה ראשוני בין אלביט לצבא ארצות הברית לאספקת מערכות חץ דורבן לנגמ"שי בראדלי בהיקף של 37 מיליון דולר בחוזה שיבוצע במהלך שנתיים מיום חתימת החוזה. ישראל ישראל: ב-2019 זכתה אלביט מערכות במכרז לפיתוח והתקנת "חץ דורבן" על נגמ"שי איתן ודחפורי D9 של צה"ל. הולנד הולנד: בפברואר 2021 נחתם חוזה הזמנה של מערכת "חץ דורבן" ל-150 נגמ"שים של צבא הולנד על סך 82 מיליון דולר, כך שאספקת כלל המערכות צפויה להסתיים באוגוסט 2025. סלובקיה סלובקיה: נחתמה עסקה של כ-150 נגמ"שי CV9035 עם מערכת "חץ דורבן". מעיל רוח ארנה עלון מוצר Iron Fist באתר אלביט מערכות Iron Fist, באתר של התעשייה הצבאית אמיר בוחבוט‏, מערכת ההגנה הישראלית "חץ דורבן" נבחרה לשימוש בצבא ארצות הברית, באתר וואלה, 22 בדצמבר 2018 Bright Arrow, באתר של התעשייה הצבאית סרטון, באתר גלובס מערכת ״חץ דורבן״ השלימה בהצלחה סדרת ניסויי יירוט. צפו, באתר צה"ל, 12 בדצמבר 2022 עמוס הראל, משרד הביטחון הפסיק לממן פיתוח מערכת הגנה לנגמ"שים, באתר הארץ, 10 בנובמבר 2010 עמוס הראל, "הארץ" חושף: מערכת ההגנה מטילי נ"ט מוקפאת, ונגמ"שי החי"ר מחכים למיגון, באתר הארץ, 24 בדצמבר 2010 משהב"ט מתעקש לשלב בין "מעיל רוח" ל"חץ דורבן", 15/9/2011, אתר Israel Defense "מעיל רוח" ו"חץ דורבן" יתחרו בתחילת 2013, 23/12/2012, אתר Israel Defense אמיר בוחבוט‏, מערכת ההגנה הישראלית "חץ דורבן" נבחרה לשימוש בצבא ארצות הברית, באתר וואלה, 22 בדצמבר 2018 יואב זיתון, תגן על הנגמ"ש החדש: חץ דורבן ניצחה את מעיל רוח, באתר ynet, 20 באוגוסט 2019, יורם גביזון, גברה על רפאל: אלביט זכתה במכרז להגנה על נגמ"ש האיתן, באתר TheMarker‏, 20 באוגוסט 2019. אור הלר, הזמנה ראשונה של "חץ דורבן" עבור נגמ"ש איתן, באתר "IsraelDefense", ‏7 בינואר 2020 מערכת ״חץ דורבן״ השלימה בהצלחה סדרת ניסויי יירוט. צפו, באתר צה"ל, 12 בדצמבר 2022. רוי שיינמן, אלביט תספק את מערכת "חץ דורבן" לצבא ארה"ב בעסקה של 37 מיליון דולר, באתר ביזפורטל, 5 במאי 2024 אודי עציון, הולנד הזמינה מאלביט מערכות "חץ דורבן" ב-82 מיליון דולר, באתר כלכליסט, 7 בפברואר 2021 עמי רוחקס דומבה, ‏האינטגרציה של החץ דורבן לנגמ״ש ה-CV90 הסתיימה באביב האחרון, באתר "IsraelDefense‏", 26 בדצמבר 2022